Alkas.lt

Kęstučio Subačiaus knygos „Sūduva“ pristatymas MARIJAMPOLĖJE
2022-12-02 15:00 - 17:00 (Europe/Vilnius) | Beatričės Kleizaitės-Vasaris menų galerija, P. Butlerienės g. 5, Marijampolė, Lietuva

Lietuviškų šokių vakaras ir projekto „Interaktyvi tradicinių šokių ir kapelos erdvė“ pristatymas KAUNE
2022-12-05 18:00 - 22:00 | Kauno miesto muziejaus Lietuvių tautinės muzikos istorijos skyriuje, L. Zamenhofo g. 4, Kaunas, Lietuva
Gruodžio 5 dieną (pirmadienį) 18 val. susitikime lietuviškų šokių vakare! Renginyje laukiame mokančių ir nemokančių šokti, atėjusių su pora ir be poros. Čia pasiduosite polkai, valsui, kadriliams ir įvairiems lietuvių kaimo pasilinksminimuose įprastiems šokiams.
Mokymų metu susipažinsite su nesudėtingais ir žaismingais bendravimo šokiais, tokiais kaip „Šyvis“, „Polka keturinė“, „Mikita“, „Blezdingėlė“ ir kitais.
Vakaro metu gros: Albinas Vaškevičius, Augustas Černiauskas,, Deimantas Makrickas, Vidmantas Paleckis, ansambliai „Kauno bandonija“, „Paparčio klubo muzikantai“.
Taip pat šio vakaro metu pristatysime muziejuje vykdomą projektą „Interaktyvi tradicinių šokių ir kapelos erdvė“, kurio rezultatas – nauja interaktyvi erdvė muziejuje!
18.00 val. – mokymai;
19.00 val. – projekto „Interaktyvi tradicinių šokių ir kapelos erdvė“ pristatymas ir vakaronė.
Renginys vyks Kauno miesto muziejaus Tautinės muzikos skyriaus renginių salėje (L. Zamenhofo g. 4).
Įėjimas – 1 euras. Bilietus prieš renginį galėsite įsigyti prie įėjimo į salę.
Projektą finansuoja Lietuvos kultūros taryba.
Renginys jo viešinimo tikslais gali būti fotografuojamas / filmuojamas. Jūsų atvykimas į renginį reikš sutikimą, jog muziejus gali tvarkyti Jūsų asmens duomenis.

Folkloro ansamblių advento koncertas „Už girių girių“ KAUNE
2022-12-09 18:00 - 20:00 | Švč. Mergelės Marijos Ėmimo į dangų (Vytauto Didžiojo) bažnyčioje, Aleksoto g. 3, Kaunas, Lietuva
Dienoms einant trumpyn, o vakarams tamsyn, ieškome jaukios bendrystės, prasmingo pasibuvimo su bendraminčiais ir draugais, ieškome jaukumo, saugumo, dvasinės šviesos ir šilumos. Ir, žinoma, laukiame stebuklų – iš aukštybių atsklindančios šviesos, į žemę nužengiančios meilės, Atėjimo. Ir kaip mažas stebuklas Šv. Kalėdų laukime – tradicinis Kauno miesto ir rajono folkloro ansamblių advento koncertas „Už girių girių“, kurį jau eilę metų organizuoja Kauno tautinės kultūros centras.
Koncertas ir Šv. Mišios vyks gruodžio 9 d. 18 val. Kauno Švč. Mergelės Marijos Ėmimo į dangų (Vytauto Didžiojo) bažnyčioje.
Pabūkime bendrystėje kartu.

Tarptautinė istorijos paveldo konferencija ir „Jotvingių krašto“ metraščio 14 tomo pristatymas PUNSKE
2022-12-10 09:40 - 13:00 | Punsko valsčiaus svetainėje, A. Mickevičiaus g. 23, Punskas, Lenkija

Vrš. Ernesto Kuckailio knygos „Partizanai kovoti, išgyventi, nugalėti“ pristatymas PRIENŲ r.
2022-12-17 13:00 - 15:00 | Šilavoto mkyklos Aktų salėje, Trakelio g. 1A, Šilavoto km., Lietuva
Šį šeštadienį, gruodžio 17 d., Šilavote (Prienų r.) kario, rašytojo, Lietuvos Laisvės kovų tyrinėtojo, vieno iš Jėgerių bataliono kūrėjo vrš. Ernesto Kuckailio knygos pristatymas.
Kviečiu dalyvauti. Autorius rimtas ir tema rimta.

9-oje knygoje autorius analizavo ir aprašė ginkluotą pasipriešinimą Lietuvoje, apžvelgė Lietuvos partizanų socialinę padėtį, rėmėjų vaidmenį, karinį mokymąsi, Lietuvos laisvės kovos sąjūdžio reikšmę ir kitus Laisvės kovų aspektus.

Renginio organizatoriai: Šilavoto Davatkyno bendruomenė, Prienų krašto muziejus

Kalėdinių giesmių koncertas „Betliejaus naktis“ ZAPYŠKYJE
2022-12-17 17:00 - 19:00 | Senoji Zapyškio šv. Jono Krikštytojo bažnyčia, Muziejaus g. 1, Dievogala, Lietuva
Šių metų gruodžio 17 d. kviečiame jus į kalėdinių giesmių koncertą „Betliejaus naktis“ Senojoje Zapyškio bažnyčioje. Koncerto metu skambės gerai žinomos ir naujos kalėdinės giesmės, kurios leis dar kartą išgyventi šios ypatingos nakties prasmę ir stebuklą!
Koncerte dalyvaus giesmių autorė ir vokalistė Gabrielė Gvazdikaitė, pianistė ir vokalistė Julija Rušinskytė, pritariančios vokalistės Ieva Strazdauskienė ir Monika Balčikonytė, smuikininkė Vakarė Škulevičiūtė-Butkienė, violančelininkė Viltė Dobilaitė, būgnininkas Splendid Didla bei kanklininkė Renata Vilčiauskienė.
Įėjimas nemokamas.

Leliumų kanklės VILNIUJE
2022-12-19 19:00 - 21:00 | Vilniaus mokytojų namų Baltojoje salėje, Vilniaus g. 39, Vilnius, Lietuva
Leliumų kanklės – tai tradicinių kanklių muzikos kalėdinis koncertas.
Jau penktus metus vykstantis renginys kviečia visus panirti į kanklių gaudesį ir ramybės atmosferą.
Skirtingi kanklininkai vis kitaip prakalbina šį instrumentą, todėl yra įdomu klausytis kiekvieno.
Šiame muzikiniame vakare išgirsite Kanklių rato pasirodymą. Kanklių ratas – tai dešimties užsiėmimų ciklas, kurio metu prisijaukinamos ir prakalbinamos kanklės. Naujieji kanklininkai, užbaigdami šį ciklą, groja Jums (kompozicijos autorė Agota Zdanavičiūtė).
Taip pat Jums kankliuos senųjų devynstygių ir dvylikastygių kanklių dvasią išgirdę muzikantai: Agota Zdanavičiūtė, Žemyna Trinkūnaitė ir grupė, Vėtra Trinkūnaitė, Toma Grašytė-Jegelevičienė, Toma Čepaitė, Akvilė Rubikienė, Mingailė Žemaitytė-Meldaikė ir grupė Romowe Rikoito.
Belaukiant Kalėdų kviečiame nurimti ir pabūti drauge šiame kanklių muzikos vakare gruodžio 19 dieną, 19 valandą Vilniaus mokytojų namų Baltojoje salėje.
Renginys atviras visiems.
Laukiami ir fotografai, kurie galėtų įamžinti akimirkas

Adventinės vakaronės „Vėlus vakarėlis“ GARLIAVOJE nebus
2022-12-20 18:00 - 20:00 | Garliavos sporto ir kultūros centre, Vasario 16-osios g. 8, Garliava, Lietuva

Kalėdinių sveikinimų ir palinkėjimų eglė 2022
2022-12-24 00:00 - 2023-01-06 23:59
Sveikinu,
Jus, ir mažus ir didelius, su artėjančiomis
Šv. Kalėdomis – Kalėdėlėmis – Trimis Karaliais,
linkiu sveikatos ir ukvatos (optimizmo) bei gyvenimo džiaugsmo
čia – tėvų ir protėvių žemėje,
kur gimėme ir gyvename,
kur mokomės, kur dirbame, kur klystame,
kur pykstame ir atleidžiame, kur liūdime ir džiaugiamės,
kur mylime ir esame mylimi, kur gyvename ir mirsime, kaip ir turi šioje Žemėje būti.
Bet kol gyvi esame
keliaudami pažinkime Lietuvą, išsaugokime Lietuvos Žemę lietuviams, pažinkime jos istoriją,
saugokime jos Žmones,
dainuokime lietuviškas – tautos dainas, šokime lietuviškus – tautos šokius,
švęskime lietuviškas šventes, dėvėkime tautos karališkus kostiumus – laikykimės lietuviškų Papročių, linksminkimės be svaigalų, kalbėkime savąja Tarme – lietuvių Kalba
padarykime
kad būtų gerai ten, kur Mes esame;
kad būtų linksma ten, kur Mes linksminamės;
kad būtų gražu ten, kur Mes gyvename; kad Mus norėtų matyti; kad su Mumis nors ir per ugnį norėtų eiti.
2022-ųjų
Kalėdos – Gruodžio 25-26
Kalėdėlės (Naujieji Metai) – Sausio 1
Trys Karaliai – Sausio 6

Jeigu su čia išreikštomis mintimis sutampa Jūsų mintys tai galite šią eglutę siųsti savo giminėms ir bičiuliams.
Kalėdinę sveikinimo ir palinkėjimų eglutę žodžiais ir judančiais žaisliukais papuošė Albinas Vaškevičius @albinasvaskevicius

Paskutinė senųjų metų vakaronė su „Raskila“ VILNIUJE
2022-12-27 20:00 - 23:00 | Dainų klubas „Raskila“, Antakalnio g. 17, Vilnius, Lietuva
Mieli šokėjėliai ir dainorėliai,
nuoširdžiausiai sveikiname visus su Šventomis Kalėdomis ir artėjančiais Naujaisiais Metais! Ačiū už jūsų dūkimą, šypsenas, šurmulį, ir apskritai, už tai, kad esate! O Kalėdiniame bei Naujametiniame laikotarpyje linkėdami jums visokio gėrio, šį antradienį laukiame paskutiniojoje senųjų metų vakaronėje, kurioje šventinę nuotaiką kurs bei tradicinius šokius gros:
Paulius Ragauskas
Šilko stygos
Viltaras Raudys
Voldis Striužas
ir kiti muzikantai, kurių labai laukiame prisijungiant!
Labai tikimės, kad šiuo šurmulingu tarpušvenčio laiku susirinksite taip pat gausiai, na, o Naujuosius metus kviečiame sutikti Naujametiniuose naktišokiuose, kuriuos organizuoja Vilniaus Tradicinių šokių klubas Daugiau informacijos: https://www.facebook.com/events/2056271868096153/
Taipogi kviečiame nepamiršti, kad nuo 18 val. vyksta pasidainavimai su Raskilos veteranais.
Kviečiame ir mokančius, ir nemokančius – šokių labai lengva išmokti stebint labiau patyrusius šokėjus. Jei neturite partnerio, taip pat ne bėda – jį susirasite vietoje
Ir būsime labai dėkingi, jei vakaronės metu paremsite muzikantus laisva auka, įmesdami pinigėlį į jų instrumentų dėklus. Ačiū!
Iki susišokimo!
Klubas RASKILA
– – – – – – – –
Vieta žemėlapyje

Pirmoji Naujųjų Metų vakaronė tautos dainų klube „Raskila“ VILNIUJE
2023-01-03 20:00 - 23:00 | Dainų klubas „Raskila“, Antakalnio g. 17, Vilnius, Lietuva
Mieli šokėjėliai ir dainorėliai,
klubas „Raskila“ nuoširdžiai sveikina visus su Naujaisiais Metais ir linki visokeriopos sėkmės, džiugesio širdyse, šypsenų veiduose ir malonaus bei smagaus gyvenimo! O praūžus šventiniam šurmuliui ir trankiems naktišokiams, šį antradienį visus kviečiame į pirmąją Naujųjų metų vakaronę „Raskilos“ pastogėje, kurioje gros jums gros:
Adrijus Alminas
Ignas Dailydė
Viltaras Raudys
Voldis Striužas
ir kiti muzikantai, kurių labai laukiame prisijungiant!
Taipogi kviečiame nepamiršti, kad nuo 18 val. vyksta pasidainavimai su „Raskilos“ veteranais.
Kviečiame ir mokančius, ir nemokančius – šokių labai lengva išmokti stebint labiau patyrusius šokėjus. Jei neturite partnerio, taip pat ne bėda – jį susirasite vietoje
Ir būsime labai dėkingi, jei vakaronės metu paremsite muzikantus laisva auka, įmesdami pinigėlį į jų instrumentų dėklus. Ačiū!
Iki susišokimo!
Klubas RASKILA

Lietuviškų šokių vakaras ir projekto „Interaktyvi tradicinių šokių ir kapelos erdvė“ pristatymas KAUNE
2023-01-09 18:00 - 22:00
Sausio 9 dieną (pirmadienį) – pirmasis 2023 metų lietuviškų šokių vakaras! Jis ypatingas dar ir tuo, jog pristatysime naują Tautinės muzikos skyriaus projektą „Interaktyvi tradicinių šokių ir kapelos erdvė“. Bus galima išbandyti interaktyvų tradicinių šokių žaidimą bei virtualiai pamuzikuoti, sukuriant savo unikaliai skambančią kapelą. O šokių vakaro metu, kaip visada, laukiame mokančių ir nemokančių šokti, atėjusių su pora ir be poros!
18.00 val. Tautinės muzikos skyriaus ekspozicijoje (L. Zamenhofo g. 12) – projekto „Interaktyvi tradicinių šokių ir kapelos erdvė“ pristatymas ir susitikimas su kūrybine komanda.
19.00 val. Tautinės muzikos skyriaus renginių salėje (L. Zamenhofo g. 4) – lietuviškų šokių vakaras. Dalyvauja: ansamblis „Kauno Bandonija“ (vadovai Algirdas Kasperavičius ir Vilius Marma), Raudondvario kultūros centro folkloro ansamblio „Piliarožė“ kapela (vadovas Vilius Marma), klubo „Papartis“ muzikantai, taip pat Svajūnas Birgiolas (armonika, saksofonas), Paulius Ragauskas (bandonija), Albinas Vaškevičius (armonika), Laura Lukenskienė (smuikas), Deimantas Makrickas (armonika), Vidmantas Paleckis (armonika), Roberta Daugėlaitė (fortepijonas).
Renginys nemokamas.
Projektą finansuoja Lietuvos kultūros taryba.

Naktišokiai su latviais, lietuviais, estais ir prancūzais Gikšiuose LATVIJOJE
2023-01-21 19:00 - 2023-01-22 04:00 | Ģikšu kultūras centrā, Ģikšu bibliotēka, Amata, Latvija
Latviškai:
Pucē kurpes un cep pīrādziņus – tradicionālā Ģikšu DANČU NAKTS jau 21. janvārī! No plkst. 19.00 līdz pat 4.00 naktī liksim trūkties Amatas kultūras centra grīdai Ģikšos labākajos danču ritmos dzīvās mūzikas pavadībā! Kā jau ierasts, mūziķu kompānija starptautiska – no Latvijas, Lietuvas, Igaunijas un Francijas!
Dalība par ziedojumu, bet spēku dancot uzturēsim ar pašu gādātiem cienastiem.
Organizē TKIC “KasTe”, bet finansiāli atbalsta VKKF un Cēsu novada pašvaldība.
Lietuviškai:
Blizginkite batus ir kepkite pyragus – tradicinė Gikšių ŠOKIŲ NAKTIS jau sausio 21 d.! Nuo 19:00 iki 4:00 ryto ant mūsų pasiilgusio Amatos kultūros centro parketo, šoksime geriausiais šokių ritmais, lydimi gyvos muzikos! Kaip jau įprasta, muzikantų kompanija tarptautinė – iš Latvijos, Lietuvos, Estijos ir Prancūzijos!
Dalyvavimas nemokamas, kviečiame organizatorius paremti savanoriška auka. Energiją palaikysime pačių atsivežtais skanėstais. Organizuoja TKIC „KasTe“, finansiškai remia VKKF ir Cėsių rajono savivaldybė.
Iš Kauno į Gikšius Atšaukta autobusas nesusirinkus reikiamam žmonių skaičiui
Jau galima registruotis vykti iš Kauno į Gikšius, autobusas užsakytas! Išvyksime iš Kauno pilies aikštelės. Visas kitas detales artimiausiu metu patikslinsiu. Kaina vienam žmogui, jei mūsų bus pilnas autobusas – 25 eurai. Atsiminkit, kad jeigu užsiregistravote ir persigalvojot, būtina pranešti!
Renginio pradžia sausio 21 d. 19 val., pabaiga 22 d. 4 val.
Galima registruotis kelionei į Gikšius iš Kauno. https://docs.google.com/forms/d/e/1FAIpQLSdzArRJk7gJF02le4nSe6_KtSqZMH09OkgqjzZHSZ10wxUoCQ/viewform
Galima rašyti el. paštu arba sms +37061040325, lauriuka@gmail.com
Iš Vilniaus į Gikšius
Vietų autobuse į Gikšių naktišokiai – autobusas iš Vilniaus GIKŠIUS NEBĖRA! Tačiau, kviečiame registruotis į laukiamąjį. Nes yra nepatvirtinusių vietos žmonių.
Be to, jei susirinks bent 15 žmonių į laukiamąjį, organizuosime antrą autobusą https://forms.gle/WYBYPhsZ168uu8sz9

Naktišokiai su latviais, lietuviais, estais ir prancūzais Gikšiuose LATVIJOJE
Ģikšu kultūras centrā
Ģikšu bibliotēka
Amata, Latvija ≈

Naktišokiai „Kumeluko krikščynos“ VARĖNOJE
2023-01-27 18:00 - 2023-01-28 06:00 | Varėnos kultūros centre, J. Basanavičiaus g. 2, Varėna, Lietuva
Į Varėnos kultūros centrą sugrįžta tradiciniais tapę pusiaužiemio naktišokiai „KUMELUKO KRIKŠČYNOS“!
Jūsų laukia:
19 val. VAIKŲ VALANDA
Žaidimų ir ratelių mažuosius mokys Varėnos kultūros centro folkloro ansamblis „ŽEIRIA“ (vad. Vaida Naruševičiūtė)
20 val. SENJORŲ VALANDA
Valsus, polkas, fokstrotus ir kitas smagias melodijas gros … ?
21 val. – 1 val. LIETUVIŲ TRADICINIAI ŠOKIAI
21 val. – 22 val. Merkinės jaunimo etnokultūros klubas „KUKUMBALIS“ (vad. Rita ir Vytautas Černiauskai)
22 val. …
23 val. …
24 val. – 1 val. Varėnos kultūros centro šaulių kapela (vad. Vaida Naruševičiūtė)
1 val. – 6 val. LIETUVIŲ IR KT. TAUTŲ TRADICINIAI ŠOKIAI
1 val. …
2 val. …
3 val. …
4 val. …
5 val. …
MUZIKANTUS, norinčius groti naktišokiuose, kviečiame registruotis (el. paštu vaida.naruseviciute@gmail.com) ir pildyti muzikantų sąrašą. Anksčiau užsiregistravusiems – galimybė pasirinkti grojimo laiką! Muzikantams atlygis tradicinis: kuro išlaidos, užkandžiai ir surinkti arbatpinigiai.
VAIŠĖS. Vanduo ir arbata mūsų – vaišės jūsų.
RAMAUS POILSIO ZONA. Čia, atsivežę savo miegmaišį, galėsite pailsėti prieš kelionę į namus. Veiks iki 10 val. ryto.
ĮĖJIMAS nemokamas, tačiau kviečiame už smagų muzikantų grojimą atsilyginti arbatpinigiais!
——————–
Archajinė PUSIAUŽIEMIO šventė (dar vadinama Kumeliuko krikštynomis arba Viduržiemiu) pagal mėnulio kalendorių buvo švenčiama sausio pabaigoje – vasario pradžioje, pasirodžius jaunam mėnuliui, kuris buvo vadinamas kumeliuku ir su juo gretinamas. Senieji papročiai rodo, kad kaip jauno mėnulio analogas buvo krikštijamas viduržiemyje gimęs kumeliukas. Tariamasis kumeliukas, kurio krikštynas jaunimas švęsdavo, yra neabejotinai vienas jauno mėnulio atitikmenų. Tokiose krikštynose jaunimas vaišindavosi savotiškais pyragiukais – kamukais iš žirnių, aguonų, kanapių ir medaus.

Tradicinių šokių vakaronė su „Goštauta“ | '23 žiema KAUNE
2023-02-24 19:00 - 22:00 | KTU III rūmų antro aukšto salė, Laisvės al. 13, Kaunas, Lietuva
Saulei po truputį kopiant pavasariop, dieną, kai sakoma, kad budinti žemės parskrenda vieversys; kai žiema jau varoma iš kiemo, kartu su negandom prasidėjusiom lygiai prieš metus, vėl kviečiame susišokti ir susigroti mūsų tradicinėje vietoje KTU III rūmų II aukšto salėje, tradiciją keičiant į penktadienį.
Kaip visada, laukiami ir patyrę, naktišokiuose bei stovyklose užgrūdinti šokėjai bei muzikantai, ir pradedantys. Vakaronėse dominuoja lietuvių liaudies šokiai, bet pasitaiko ir kitų Europos tautų. Šokių mokėti iš anksto nebūtina.
Vakaronė neilga – būkime laiku!
Svarbu: patogus apavas ir ritmiškas nusiteikimas.
Saugokime save ir vienas kitą!
Pasiliekame teisę renginį filmuoti bei fotografuoti, šią medžiagą naudoti viešinimui.

Paramos koncertas „Sparnai Ukrainai“: TaRuta (UA) ir draugai VILNIUJE
2023-03-09 18:00 - 20:00 | Pramogų salėje „Vakaris“, A. Stulginskio g. 8, Vilnius, Lietuva
Ukrainiečių folkloro grupės „TaRuta“ ir draugų paramos koncertas „Sparnai Ukrainai”.
Renginio metu bus renkamos lėšos Ukrainos dronams ir kitai technikai. Koncertas nemokamas, o visiems aukojantiems grupė žada atsidėkoti dovanodama Ukrainos suvenyrus.
Grupė „TaRuta“ koncertuoja Lietuvoje nuo 2010 metų, o aktyviai pristatinėti Ukrainos folkroką mūsuose jau pradėjo po Maidano įvykių, kas tęsiasi ir lig šiol. Šiuos muzikantus neblogai žino mūsų šalies festivalių lankytojai, radijo stočių klausytojai ir televizijos žiūrovai. Na o 2022-ųjų vasarį prasidėjus plataus masto karinei agresijai prieš Ukrainą, grupės „TaRuta“ nariai jau kelintą kartą lankosi Lietuvoje kaip savo regiono Teritorinės gynybos atstovai ir drauge su lietuvių savanoriais renka labdarą pabėgėliams bei reikalingą pagalbą savo šalies kariuomenei.
Kovo 9 dieną „TaRuta“ kartu su būriu draugų dovanos pačias gražiausias ir jautriausias dainas. Taip pat išgirsime ir naujienų, tame tarpe ir interneto sensacija tapusį opusą apie Javelin.
Renginio pradžioje – alpinisto Stanislovo Vyšniausko pasakojimas apie pasiruošimą kopti į aukščiausią pasaulio kalną ir Everesto viršūnėje iškeliamą Lietuvos-Ukrainos taikos vėliavą „CLIMB FOR PEACE“.
Kartu su „TaRuta“ dainuos Gabija Petrauskaitė, Plieninės varlės akustiškai, Valerijus Šerelis, Adomas Stančikas ir kiti!
Renginio metu vyks paramos aukcionas, kuriame bus parduodamas Lietuvos menininkų, remiančių Ukrainos pergalę darbai bei grupės atributika ir vertingi daiktai.
Veiks fotografijų paroda „Ukrainos vaikai kalba“.
Su artėjančia Kovo 11-osios švente! Susiburkime, nepamirškime, susivienykime, palaikykime ir švęskime!
—
TaRuta & SKYLE – Обітниця | Priesaika („4 Channel“ TV Version)
https://www.youtube.com/watch?v=PuhGZ724JAk
TaRuta – Amžinoji trauka Lietuva (Official video)
https://www.youtube.com/watch?v=n033xaBD51s
—
RENGINIO PRADŽIA: 18:00
STILIUS: folk-rock | world music
BILIETAI: renginys nemokamas, bus renkama parama Ukrainai.
VIETA: Pramogų salė „Vakaris“, A. Stulginskio g. 8, Vilnius
Nuoroda vietos registracijai:
https://docs.google.com/…/1FAIpQLScqTpRqR4y…/viewform…
Ukrainai jau padeda: Remigijaus akcija, Naktys, Laurema, Saulės dukros, VilniusTech KIF, Babtyno dvaras, ORNE – siuntų pervežimas, pramogų salė „Vakaris“.
Informaciniai partneriai: Balticum TV, Paulius Jasiūnas, BasaMedia, www.agrobite.lt.
Organizatoriai: VŠĮ „Remigijaus akcija“, VŠĮ „Everesto link“, UAB „INFO S“.

Paramos koncertas „Sparnai Ukrainai: TaRuta (UA) ir draugai“ ŠILALĖJE
2023-03-10 19:00 - 20:00 | Šlalės kultūros centre, J. Basanavičiaus g. 12, Šilalė, Lietuva
Ukrainiečių folkloro grupės „TaRuta“ ir draugų paramos koncertas “Sparnai Ukrainai”.
Renginio metu bus renkamos lėšos Ukrainos dronams ir kitai technikai. Koncertas nemokamas, o visiems aukojantiems grupė žada atsidėkoti dovanodama Ukrainos suvenyrus.
Grupė „TaRuta“ koncertuoja Lietuvoje nuo 2010 metų, o aktyviai pristatinėti Ukrainos folkroką mūsuose jau pradėjo po Maidano įvykių, kas tęsiasi ir lig šiol. Šiuos muzikantus neblogai žino mūsų šalies festivalių lankytojai, radijo stočių klausytojai ir televizijos žiūrovai. Na o 2022-ųjų vasarį prasidėjus plataus masto karinei agresijai prieš Ukrainą, grupės „TaRuta“ nariai jau kelintą kartą lankosi Lietuvoje kaip savo regiono Teritorinės gynybos atstovai ir drauge su lietuvių savanoriais renka labdarą pabėgėliams bei reikalingą pagalbą savo šalies kariuomenei.
Kovo 10 dieną „TaRuta“ kartu su būriu draugų dovanos pačias gražiausias ir jautriausias dainas. Taip pat išgirsime ir naujienų, tame tarpe ir interneto sensacija tapusį opusą apie Javelin.
Kartu su „TaRuta“ dainuos Gabija Petrauskaitė, Plieninės varlės akustiškai!
Renginio metu vyks paramos aukcionas, kuriame bus parduodami Lietuvos menininkių Aušrinės Pudževytės darbas „Venecija“ ir Indrės Lukoševičienės „Po baltą šviesą į namus“ darbai, taip pat grupės atributika ir vertingi daiktai.
Veiks fotografijų paroda „Ukrainos vaikai kalba“.
Su artėjančia Kovo 11-osios švente! Susiburkime, nepamirškime, susivienykime, palaikykime ir švęskime!
—
TaRuta & SKYLE – Обітниця | Priesaika („4 Channel“ TV Version)
https://www.youtube.com/watch?v=PuhGZ724JAk
„TaRuta“ – Amžinoji trauka Lietuva (Official video)
https://www.youtube.com/watch?v=n033xaBD51s
—
RENGINIO PRADŽIA: 19:00
STILIUS: folk-rock | world music
BILIETAI: renginys nemokamas, bus renkama parama Ukrainai.
VIETA: Šilalės raj. Savivaldybės kultūros centras, J. Basanavičiaus g. 12
Ukrainai jau padeda: Remigijaus akcija, Naktys, Laurema, Saulės dukros, VilniusTech KIF, Babtyno dvaras, ORNE – siuntų pervežimas, kavinė „Ugnija“.
Informaciniai partneriai: Balticum TV, Paulius Jasiūnas, BasaMedia, www.agrobite.lt, UAB „Šilalės artojas“, VšĮ „Šilalės naujienos“, Tauragės radijas.
Organizatoriai: VŠĮ „Remigijaus akcija“, Šilalės rajono savivaldybės kultūros centras

Paramos koncertas „Sparnai Ukrainai“: TaRuta (UA) ir draugai KREKENAVOJE
2023-03-11 12:00 - 16:00 | Krekenavos kultūros centre, Birutės a. 1, Krekenava, Lietuva
Ukrainiečių folkloro grupės „TaRuta“ ir draugų paramos koncertas „Sparnai Ukrainai”.
Renginio metu bus renkamos lėšos Ukrainos dronams ir kitai technikai. Koncertas nemokamas, o visiems aukojantiems grupė žada atsidėkoti dovanodama Ukrainos suvenyrus.
Grupė „TaRuta“ koncertuoja Lietuvoje nuo 2010 metų, o aktyviai pristatinėti Ukrainos folkroką mūsuose jau pradėjo po Maidano įvykių, kas tęsiasi ir lig šiol. Šiuos muzikantus neblogai žino mūsų šalies festivalių lankytojai, radijo stočių klausytojai ir televizijos žiūrovai. Na o 2022-ųjų vasarį prasidėjus plataus masto karinei agresijai prieš Ukrainą, grupės „TaRuta“ nariai jau kelintą kartą lankosi Lietuvoje kaip savo regiono Teritorinės gynybos atstovai ir drauge su lietuvių savanoriais renka labdarą pabėgėliams bei reikalingą pagalbą savo šalies kariuomenei.
Kovo 11 dieną „TaRuta“ kartu su būriu draugų dovanos pačias gražiausias ir jautriausias dainas. Taip pat išgirsime ir naujienų, tame tarpe ir interneto sensacija tapusį opusą apie Javelin.
Kartu su „TaRuta“ dainuos Gabija Petrauskaitė ir Plieninės varlės akustiškai!
Renginio metu vyks paramos aukcionas, kuriame bus parduodami Lietuvos menininkų, remiančių Ukrainos pergalę darbai bei grupės atributika ir vertingi daiktai. Darbus aukoja: tapytoja Renata Laučkienė – paveikslas „Angelas“, fotomenininkas Algimantas Luža – meninės nuotraukos „Nevėžis“ ir „Nevėžio sala“, tautodailininkas, kalvis Saulius Kronis – „Saulutė“ ir tautodailininkas, medžio drožėjas Eduardas Titas – skulptūrėlė „Rūpintojėlis“.
Veiks fotografijų paroda „Gyvenimas tęsiasi“.
Su Kovo 11-osios švente! Susiburkime, nepamirškime, susivienykime, palaikykime ir švęskime!
—
TaRuta & SKYLE – Обітниця | Priesaika (“4 Channel” TV Version)
https://www.youtube.com/watch?v=PuhGZ724JAk
TaRuta – Amžinoji trauka Lietuva (Official video)
https://www.youtube.com/watch?v=n033xaBD51s
—
RENGINIO PRADŽIA: 12:00 Šv. mišios Krekenavos Švenčiausios Mergelės Marijos ėmimo į dangų bazilikoje, Gabijos Petrauskaitės koncertas.
13.00 Krekenavos miestelio Birutės aikštėje Lietuvos Krašto apsaugos savanorių pajėgų, Vyčio apygardos 5-osios rinktinės ginkluotės pristatymas, laužas, karšta arbata.
14.00 Krekenavos kultūros centre ukrainiečių grupės „TaRuta“ ir draugų koncertas.
STILIUS: folk-rock | world music | dainuojamoji poezija | patriotinės dainos
BILIETAI: renginiai nemokami, bus renkama parama Ukrainai.
VIETA: Krekenavos kultūros centras Birutės a. 1, Krekenavos mstl., Panevėžio r.
Ukrainai jau padeda: Remigijaus akcija, Naktys, Laurema, Saulės dukros, VilniusTech KIF, Babtyno dvaras, ORNE – siuntų pervežimas, Panevėžio rajono savivaldybė, Panevėžio rajono bendruomenių sąjunga, Krekenavos regioninis parkas, Krekenavos Švenčiausios Mergelės Marijos ėmimo į dangų bazilika, Krekenavos Mykolo Antanaičio gimnazija, Krekenavos darželis „Sigutė“.
Informaciniai partneriai: Balticum TV, Paulius Jasiūnas, BasaMedia, www.agrobite.lt, Pulsas, GNTV.
Organizatoriai: VŠĮ „Remigijaus akcija“, Panevėžio rajono Krekenavos kultūros centras, Panevėžio rajono Krekenavos seniūnija.

Tarptautinis Baltijos šalių styginių instrumentų tyrinėtojų simpoziumas KAUNE
2023-03-24 09:30 - 2023-03-25 19:30 | Kauno miesto muziejaus Tautinės muzikos skyriuje, L. Zamenhofo g. 4, Kaunas, Lietuva
Jau septynis kartus Kaune nuskambėjo tarptautinis kanklių muzikos festivalis „Kanklės mano rankose“. Jis skirtas senajai lietuvių kankliavimo tradicijai ir šiuolaikinei jos raiškai, kitų šalių styginiams muzikos instrumentams. Šiais metais, kovo 24–25 d., kartu su festivaliu vyksta ir Tarptautinis Baltijos šalių styginių instrumentų tyrinėtojų simpoziumas. Jo programoje – konferencija ir du koncertai. Kaune svečiuosis ryškiausi Lietuvos, Latvijos, Estijos, Suomijos kanklių ir joms giminingų instrumentų muzikos atlikėjai bei tyrinėtojai.
Detali programa ir dalyviai bus paskelbti netrukus. Renginys bus transliuojamas internetu. Renginio kalba – anglų.
PROGRAMA
Kovo 24 d. (penktadienis)
9.30–16.30 Konferencija. Styginių skambinamųjų instrumentų rinkiniai ir tyrimai.
18.00–19.30 Kanklių muzikos koncertas.
Kovo 25 d. (šeštadienis)
9.30–16.00 Konferencija. Muzikavimo styginiais instrumentais tradicijos.
18.00–19.30 Kanklių muzikos koncertas.
Renginys vyks 2023 m. kovo 24–25 d. Kauno miesto muziejaus Tautinės muzikos skyriaus renginių salėje (L. Zamenhofo g. 4). Renginys nemokamas.
Projekto partneriai:
Kauno maisto pramonės ir prekybos mokymo centras;
Asociacija Kauno folkloro klubas „Linago“;
Asociacija „Kadujo“;
UAB „Pūkas“;
Prienų r. Veiverių kultūros ir laisvalaikio centras;
Šiaulių Sauliaus Sondeckio menų gimnazija;
Lietuvos teatro, muzikos ir kino muziejus;
Lietuvos nacionalinis muziejus;
Biržų krašto muziejus „Sėla“;
Tautinės muzikos asociacija „Trimitatis“;
Estijos folkloro taryba;
Estų kanelių asociacija;
NVO „Skaņumāja“ (Latvija).
Projektą finansuoja Lietuvos kultūros taryba.
Renginys viešinimo tikslais gali būti fotografuojamas arba filmuojamas. Jūsų atvykimas į renginį reikš sutikimą, jog muziejus gali tvarkyti Jūsų asmens duomenis.

Kanklės Mano Rankose (“Kanklės in My Hands”) is an international festival that is being held for the 7th time in Kaunas. The festival is dedicated to the ancient tradition of playing the kanklės – a Lithuanian plucked string instrument – and its modern expression, as well as to psalteries of other countries. This year, on 24-25 March, the International Baltic Psaltery Symposium will be taking place in conjunction with the festival. The symposium will include a conference and two concerts. The most prominent Lithuanian, Latvian, Estonian and Finnish performers and researchers of kanklės and related instruments will be coming to Kaunas.
The detailed programme and participants will be announced soon. The event will be broadcast online. The event will be in English.
PROGRAMME
24 March (Friday)
9:30-16:30 Conference. Psaltery collections and research
18:00-19:30 Concert of kanklės music.
25 March (Saturday)
9:30-16:00 Conference. Traditions of making music with plucked string instruments
18:00-19:30 Concert of kanklės music.
The event will take place on 24-25 March 2023 in the Folk Music Branch event hall at Kaunas City Museum (L. Zamenhofo g. 4). The event is free.
Project partners:
Kaunas Food Industry and Trade Training Centre
Kaunas Folklore Club Linago
Kadujo
UAB Pūkas
Prienai District Veiveriai Culture and Leisure Centre
Šiauliai Saulius Sondeckis Gymnasium of Arts
Lithuanian Theatre, Music and Cinema Museum
National Museum of Lithuania
Biržai Regional Museum Sėla
Trimitatis National Music Association
The Estonian Folklore Council
The Estonian Kannel Association
NVO Skaņumāja (Latvia)
Project funded by the Lithuanian Council for Culture.
The event may be photographed/filmed for publicity purposes. Your participation in the event will mean your consent that the museum can process your personal data.

Konferencija „Dzūkų smuikavimo tradicijos ypatumai“ VARĖNOJE
2023-04-13 10:00 - 13:20 | Varėnos kultūros centre, J. Basanavičiaus g. 2, Varėna, Lietuva
Balandžio 13 d. Varėnos kultūros centre (J. Basanavičiaus g. 2) vyks folkloro festivalio „Dzūkų godos“ konferencija „DZŪKŲ SMUIKAVIMO TRADICIJOS YPATUMAI“.
Kviečiame dalyvauti visus, besidominčius dzūkų smuikavimo tradicija.
REGISTRACIJA vyksta iki balandžio 12 d. adresu: https://forms.gle/sLnk1r9cu9XNR51z9.
PROGRAMA
10.00–10.10 Konferencijos atidarymas.
10.10–10.50 Doc. dr. Gaila Kirdienė „Varėnos krašto smuikavimo stiliaus ypatybės“.
10.50–11.30 Evaldas Vyčinas. „Dzūkų smuikininkų fiksavimas kompleksinėse ekspedicijose 1970-1971 m.“
11.30–12.00 Kavos pertraukėlė.
12.00–12.40 Prof. dr. Rytis Ambrazevičius „Darna dzūkų smuikavimo tradicijoje: akustiniai tyrimai“
12.40–13.20 Ingrida Neverdauskienė „Dzūkų smuikavimo tradicijos puoselėjimo galimybės Lazdijų krašte“
Dalyvavimas konferencijoje yra nemokamas. Dalyviai, kurie norėtų gauti pažymą apie dalyvavimą konferencijoje, iki balandžio 12 d. sumoka 1 Eur mokestį į Varėnos švietimo centro sąskaitą Nr. [REDACTED], mokėjimo paskirtyje nurodant „Už Dzūkų godų konferenciją“.
——————————-
APIE FESTIVALĮ
Festivalis „Dzūkų godos“ per savo gyvavimo metus praėjo įvairius etapus. Pradžioje pamečiui vykdavo Alytaus, Lazdijų ir Varėnos rajonuose ir apimdavo ne tik folkloro, bet ir vokalinius, tautinių šokių ir kt. Alytaus apskrities kolektyvus. Vėliau festivalis apsistojo Varėnos rajone, buvo sukoncentruotas į folkloro žanrą ir išaugo iki respublikinio, o 2021 m. iki tarptautinio renginio. LR Seimui 2023 m. paskelbus Dzūkijos metais, festivalį skiriame dzūkų smuikavimo tradicijai, kuri svarbi ir aktuali Dzūkijos regiono kultūriniam identitetui.
Smuikas buvo vienas svarbiausių dzūkų šeimos, kalendorinių švenčių, darbo ir jaunimo papročių muzikos instrumentų. Nuo kitų regionų skyrėsi tuo, kad dzūkų smuikininkai dažniausiai griežė solo, stilius meistriškas, ekspresyvus, tempas greitesnis, melodijos gausiai puošiamos. XX a. pabaigoje tradicija ėmė sparčiai nykti ir keistis, dzūkų smuikininkų žymiai sumažėjo. Dabar Lazdijų, Punsko, Varėnos, Alytaus, Druskininkų ir Birštono kraštuose dzūkų smuikavimo tradiciją praktikuoja apie dešimt vyresnės kartos pavienių muzikantų, tradicinių kapelų griežikai, ją perima Vilniaus ir Kauno smuikininkai. Dzūkų smuikavimo tradicija 2021 m. buvo įtraukta į Lietuvos nematerialaus kultūros paveldo sąvadą (https://savadas.lnkc.lt/dzuku_smuikavimas.html) kaip archajiškais bruožais pasižyminti vertybė apimanti ne tik muzikavimą, bet ir instrumentų gamybą, muzikantų savitarpio ryšį bei kultūrinę tapatybę.
Per daugelį metų tradicinėmis tapusias folkloro festivalio „Dzūkų godos“ veiklas – pasakorių varžytuves, konferenciją, koncertą, naktišokius – 2023 m. glaudžiai susiejame su dzūkų smuikavimo tradicijos aktualizavimu.
PROGRAMA
Balandžio 12 d. 18 val., trečiadienį, Dzūkijos regiono pasakotojų konkursas „SKRIPKEŁĖS PORINIMAI“ (Varėnos kultūros centro kino ir parodų salėse, J. Basanavičiaus g. 17, Varėna). Koncertuos Lazdijų kultūros centro tradicinė kapela „DZIEDUKAI“ (vad. Romas Mazėtis).
Balandžio 13 d. 10 val., ketvirtadienį, Konferencija „DZŪKŲ SMUIKAVIMO TRADICIJOS YPATUMAI“ (Varėnos kultūros centre, J. Basanavičiaus g. 2, Varėna).
Balandžio 14 d. 18 val., penktadienį, Baigiamasis festivalio koncertas „GRIEŽK, SKRIPKELA“ (Varėnos kultūros centre, J. Basanavičiaus g. 2, Varėna)
Dalyvauja: Birštono kultūros centro folkloro ansamblis „RASKILA“ (vad. Roma Ruočkienė), Kaišiadorių kultūros centro jaunimo folkloro ansamblis „ŽILVITA“ (vad. Laima Morkūnienė), Vilniaus mokytojų namų folkloro ansamblis „SRAUNA“ (vad. Toma Grašytė-Jegelevičienė), Alytaus kultūros centro folkloro ansamblis „ŽVANGUCIS“ (vad. Jūratė Fedaravičienė), Vilniaus folkloro grupė „GRIEŽIKAI“ (vad. Gaila Kirdienė).
Balandžio 14 d. 21 val., penktadienį, ATVELYKIO NAKTIŠOKIAI (Varėnos kultūros centre, J. Basanavičiaus g. 2, Varėna)
Organizatorius: Varėnos kultūros centras
Rėmėjai: Lietuvos kultūros taryba, Varėnos rajono savivaldybė
Partneriai: Varėnos švietimo centras, Druskininkų kultūros centras, Tradicinių šokių draugija, Kaišiadorių kultūros centras, Alytaus kultūros centras, Birštono kultūros centras, Alytaus r. meno ir sporto mokykla, Lazdijų kultūros centras.

Ukrainiečių folkloro grupės NAMYSTO koncertas „Pavasariui“ VILKIJOJE
2023-04-23 15:00 - 17:00 | A. ir J. Juškų etninės kultūros muziejus, Kauno mažoji g. 2, Vilkija, Lietuva
Kviečiame į ukrainiečių folkloro grupės „Namysto“ koncertą, kuriame skambės senosios apeiginės pavasario dainos ir chorovodai, vestuvinės dainos, taip pat – kazokų, rekrutų, kareivių, lyrinės dainos iš įvairių Ukrainos regionų.
Dar 2019 m. iš meilės ukrainiečių tradicinėms dainoms susibūrę jaunuoliai balandžio 23 d. kviečia į pirmąjį savo solinį koncertą. Ilgą laiką dainavę prie arbatos puodelio, šiandien, padedami ukrainiečių etnomuzikologės ir grupės vadovės Halynos Pšeničkinos, atlikėjai tvirtai žengia į sceną ir jaukioje A. ir J. Juškų etninės kultūros muziejaus salėje žada pristatyti unikaliausius, skambiausius ir jausmingiausius ukrainiečių dainuojamojo folkloro pavyzdžius.
„Namysto“ – ukrainiečių folkloro grupė, įsikūrusi Vilniuje. Kolektyvo nariai žavisi senojo ukrainiečių dainavimo grožiu ir turtingumu bei siekia atkurti jo pirminį skambesį – kaip tai skambėjo prieš šimtus metų ukrainiečių kaimuose.
Renginys nemokamas.
Renginio metu bus fotografuojama ir filmuojama, o užfiksuota medžiaga viešinama.

Kalėdinių sveikinimų eglė 2023
2023-12-27 08:00 - 2024-01-06 23:30
Sveikinu,
Jus, ir mažus ir didelius, su artėjančiomis
Šv. Kalėdomis – Kalėdėlėmis – Trimis Karaliais,
linkiu sveikatos ir ukvatos (optimizmo) bei gyvenimo džiaugsmo
čia – tėvų ir protėvių žemėje,
kur gimėme ir gyvename,
kur mokomės, kur dirbame, kur klystame,
kur pykstame ir atleidžiame, kur liūdime ir džiaugiamės,
kur mylime ir esame mylimi, kur gyvename ir mirsime, kaip ir turi šioje Žemėje būti.
Bet kol gyvi esame
keliaudami pažinkime Lietuvą, išsaugokime Lietuvos Žemę lietuviams, pažinkime jos istoriją,
saugokime jos Žmones,
bendraukime lietuviškai: dainuodami lietuvių tautos dainas, šokdami lietuvių tautos šokius, ratelius, žaidimus, švęskime lietuviškas šventes su lietuviškomis apeigomis, bendraukime bendra malda, pasakokime sakmes, padavimus, pasakas, smulkiąją tautosaką, o jei reikia padėkime vieni kitiems talkose, dėvėkime tautos karališkus kostiumus – laikykimės lietuviškų Papročių,
linksminkimės be svaigalų, kalbėkime savąja Tarme – lietuvių Kalba

padarykime
kad būtų gerai ten, kur Mes esame;
kad būtų linksma ten, kur Mes linksminamės;
kad būtų gražu ten, kur Mes gyvename; kad Mus norėtų matyti; kad su Mumis nors ir per ugnį norėtų eiti.
2023-iųjų
Kalėdos – Gruodžio 25-26
Kalėdėlės (Naujieji Metai) – Sausio 1
Trys Karaliai – Sausio 6

Jeigu su čia išreikštomis mintimis sutampa Jūsų mintys tai galite šią eglutę siųsti savo giminėms ir bičiuliams.
Kalėdinę sveikinimo ir palinkėjimų eglutę žodžiais ir judančiais žaisliukais papuošė Albinas Vaškevičius @albinasvaskevicius

Kalėdinių sveikinimų ir palinkėjimų eglė 2024
2024-12-23 08:00 - 2025-01-05 23:30
Sveikinu,
Jus, ir mažus ir didelius, su artėjančiomis
Šv. Kalėdomis – Kalėdėlėmis – Trimis Karaliais.
Linkiu sveikatos ir ukvatos (optimizmo) bei gyvenimo džiaugsmo
čia – tėvų ir protėvių žemėje,
kur gimėme ir gyvename,
kur mokomės, kur dirbame, kur klystame,
kur pykstame ir atleidžiame, kur liūdime ir džiaugiamės,
kur mylime ir esame mylimi, kur gyvename ir mirsime, kaip ir turi šioje Žemėje būti.
Bet kol gyvi esame
keliaudami pažinkime Lietuvą, išsaugokime Lietuvos Žemę lietuviams, pažinkime jos istoriją,
saugokime jos Žmones.
Bendraukime lietuviškai: dainuodami lietuvių tautos dainas, šokdami lietuvių tautos šokius, ratelius, žaidimus, švęskime lietuviškas šventes su lietuviškomis apeigomis, bendraukime bendra malda, pasakokime sakmes, padavimus, pasakas, smulkiąją tautosaką. Jei reikia padėkime vieni kitiems talkose, dėvėkime tautos karališkus kostiumus – laikykimės lietuviškų Papročių,
linksminkimės be svaigalų, kalbėkime savąja Tarme – lietuvių Kalba.

Padarykime,
kad būtų gerai ten, kur Mes esame;
kad būtų linksma ten, kur Mes linksminamės;
kad būtų gražu ten, kur Mes gyvename; kad Mus norėtų matyti; kad su Mumis nors ir per ugnį norėtų eiti.
2024-iųjų
Kalėdos – Gruodžio 25-26
Kalėdėlės (Naujieji Metai) – Sausio 1
Trys Karaliai – Sausio 6

Kalėdinę sveikinimo ir palinkėjimų eglutę žodžiais ir judančiais žaisliukais papuošė Albinas Vaškevičius @albinasvaskevicius
